„Арена Русе“ вечер е само „на Русе“ - Вестник Утро
Русе | От: Нели Пигулева | 21 февруари 2020, 06:20 | коментара | Брой: 8847
Повече от две седмици част от светещите букви с името на откупената от държавата спортна зала са угаснали и надписът гласи: „на Русе“. Така всеки може според фантазията си да си добави кое е това, което принадлежи „на Русе“ в самия център на града - паметник на нечии хиперамбиции, пантеон на мераците или каквото и да било друго рядко използваемо нещо. В дните около Коледа пак няколко от грамадните букви не светеха - тогава неоновото заглавие на залата звучеше далеч по-закачливо: „Аре Русе“, само дето липсваше една запетая.
Дали скоро ще се зададе някакво събитие, което да отвори вратите на залата, та белким стопаните й се сетят да погледнат и да изброят колко букви светят и да поправят тази смехотворна ситуация, покрай която вечер преминава почти целият град?